26. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 373604/1545 της 5/24 Σεπτ. 1980 (ΦΕΚ Β΄ 953) Περί παροχής διευκρινίσεων επί της 43001/5852/16.6.80 κοινής αποφάσεως των Υπουργών Οικονομικών και Γεωργίας, συμπληρωματικής της 48377/15.4.77 όμοιας. Έχοντας υπόψη: 1.Τις διατάξεις: α)Του Ν.Δ. 131/5.11.74 «περί παροχής οικονομικών ενισχύσεων εις την γεωργικήν, κτηνοτροφικήν, δασικήν και αλιευτικήν παραγωγών». β)Του άρθρ. 26 του Ν.Δ.321/69 «Περί Κώδικος Δημοσίου Λογιστικού». γ)Του Νόμ.400/76 (Φ.Ε.Κ. 203/76 Τεύχος Α΄.) «περί Υπουργικού Συμβουλίου και Υπουργείων». δ)Του Π.Δ. 397/80 (Φ.Ε.Κ. 109/Α/8.5.80) περί Οργανώσεως της Υπηρεσίας Διαχειρίσεως Αγορών Γεωργικών Προϊόντων (Υ.Δ.Α.ΓΕ.Π.) και τροποποιήσεως του Π.Δ. 433/77 «περί Οργανισμού του Υπουργείου Γεωργίας». 2.Την παρ. 3 της αριθ. 39818/7458/28.5.80 κοινής αποφάσεως, τροποποιητική της αριθ. 48377/15.4.77 όμοιας. 3.Τη 43001/5852/16.6.80 κοινή απόφαση των Υπουργών Οικονομικών και Γεωργίας «περί συμπλη(Μετά τη σελ. 312,226) Σελ.312,227 Τεύχος 767-Σελ.135 Προώθηση Γεωργικής Παραγωγής-ΕΘ.Ι.ΑΓ.Ε 16.Δ.α.25-26 ρώσεως της αριθ. 4642/1012/16.1.1979 κοινής αποφάσεώς μας συμπληρωματικής της αριθ. 48377/15.4.77 όμοιας, αποφασίζουμε: Διευκρινίζουμε ότι για την πληρωμή πρόσθετης ή διαφορετκής οικονομικής ενισχύσεως για γεωργικά προϊόντα εξαχθέντα ή εξαγόμενα σε Ασιατικά, Αφρικανικά Κράτη και χώρες της Ανατολ. Ευρώπης, σύμφωνα με την 43001/5852/16.6.80 κοινή απόφαση των Υπουργών Οικονομικών και Γεωργίας, πρέπει, ανάλογα με το χρησιμοποιούμενο μέσο μεταφοράς, το προσκομιζόμενο, ως δικαιολογητικό αντίγραφο φορτωτικής να είναι συμπληρωμένο με πλήρη στοιχεία και απαραιτήτως τα στοιχεία αποστολέα, παραλήπτη και μεσολαβούντος, εφ’ όσον υπάρχει, πράκτορα (τίτλος, διεύθυνση ταχυδρομική, TELEX, τηλέφωνο), το είδος του μεταφερόμενου προϊόντος, το βάρος και τη χώρα προορισμού. Σε περίπτωση που υποβλήθηκαν ή θα υποβληθούν φορτωτικές με ελλειπή στοιχεία στη δήλωση του Νόμ. 105, που υποβάλλεται από τον εξαγωγέα, μαζί με τα λοιπά δικαιολογητικά ή σε νέα συμπληρωματική, θεωρημένη δεόντως για το γνήσιο της υπογραφής και τη νόμιμη εκπροσώπηση, θα δηλώνονται τα υπόλοιπα στοιχεία που δεν αναγράφονται στη φορτωτική. Επί πλέον διευκρινίζεται ότι στη δήλωση θα αναφέρεται ότι το υποβαλλόμενο αντίγραφο φορτωτικής είναι ακριβές αντίγραφο του πρωτότυπου και θα προσδιορίζεται που έχει κατατεθεί το πρωτότυπο. 